Laulu- ja tantsupeo avalöögil meeldis lastele kõige rohkem ühislaulmine ja meisterdamine. Nimelt oli laululava klaassaalis üles seatud suur käsitöö õpituba, kus lapsed meisterdasid nukke, taskuid, tegid punutisi ning harjutasid puutööd. Selle kõige sekka said nad  koos Jaak Johansoniga ka laulu «lahti lükata». «Hei, poisid, kas olete valmis? Siis lükkame korraga. Peipsi koha pealt lükkame lahti selle väikese Maarjamaa,» kõlas üle klaassaali «Lahtilükka-mise» laul.